เรื่องร้องเรียน (คลอง,น้ำท่วม) วันที่ 2022-09-11 02:27:31 — แขวงคลองสองต้นนุ่น เขตลาดกระบัง กรุงเทพมหานคร
ขอแจ้งความเดือดร้อนน้ำท่วมที่พักอาศัย

กระผม มีบ้านพักอาศัยในบริเวณ
ถ.ร่มเกล้า1(พัฒนาชนบท) แขวงคลองสองต้นนุ่น เขตลาดกระบัง  ซึ่งภายใน 2 วันที่ผ่านมา ระดับน้ำคลองสองต้นนุ่น เพิ่มระดับสูงขึ้นมาจนเกินจุดวิกฤติแล้ว  แม้ขณะที่ฝนไม่ตก แต่ระดับน้ำในท่อก็เพิ่มสูงขึ้น  เนื่องจากไม่ได้มีการระบายน้ำจากคลองประเวศบุรีรมย์ออกสู่คลองพระโขนง มีการปิดกั้นประตูระบายน้ำ และทราบมาว่า เครื่องสูบน้ำที่ประตูระบายน้ำก็เสีย  จึงทำให้ประชาชนได้รับความเดือดร้อนกันเป็นวงกว้าง  

จึงใคร่ขอความกรุณาจากทางท่านผู้ว่าฯ ได้หาทางหรือวิธีการที่จะแก้ไขความเดือดร้อนดังกล่าว เพื่อให้ประชาชนมีความรู้สึกว่าได้รับการดูแลจากทางท่านผู้ว่าฯด้วยครับ

นายวัฒนา  เทพวัลย์ (086-3637248)